பொதுவாக கருத்து வேறுபாடு வரும். தேசிய கட்சிகளாக இருந்தாலும், மாநில கட்சியாக இருந்தாலும், பல பிரச்னைகளில், மாறி மாறி கருத்து கூறுவது, அரசியலில் சகஜம்.கருத்து வேறுபாட்டை, வன்முறையினால் மாற்றி விடலாம். ஒத்த கருத்துக்கு, ஒரு கட்சியை கொண்டு வந்து விடலாம் என, நினைத்தால், அது தவறான கொள்கை. மக்கள் ஏற்றுக் கொள்ள மாட்டார்கள்.மேலும், ஒரு கட்சி அலுவலகத்தை தாக்குவது என்பது, அநாகரிகமான ஒன்று. இது போன்றதவறான கலாசாரத்தை, தமிழகத்தில் யாரும் பின்பற்றக் கூடாது. மேலும், தலைவர்களுடைய சிலைகளை சேதப்படுத்துவது என்பது, உண்மையான, அடுத்த கட்சி தொண்டன் கூட, ஏற்றுக் கொள்ள முடியாதது. அதை செய்ய வேண்டும் என, நினைக்கும், சமூக விரோதிகள், மனதை தொட்டு, நினைத்து பார்க்க வேண்டும். அவர்கள் இல்லத்தில் உள்ளவர்கள் கூட, அதை ஏற்றுக் கொள்ள மாட்டார்கள். மக்கள் வெறுத்து ஒதுக்குவர் என்பது எனது கருத்து. இதுபோன்ற, தவறான கலாசாரத்திற்கு, தமிழகத்தில் இடம் கொடுக்கக் கூடாது. முற்றுப்புள்ளி வைக்க வேண்டும். மேடை நாகரிகத்தை, அனைத்து கட்சியினரும், இந்த தேர்தலில் இருந்து, கடைபிடிக்க வேண்டும். அநாகரிகமான மேடை பேச்சு, வாக்கு வங்கிக்கு வழி வகுக்காது.